|  |  |
| --- | --- |
| **ΠΡΟΣ: ΜΜΕ** | **ΔΗΜΟΣ ΛΑΜΙΕΩΝ**  **Γραφείο Τύπου**  **& Επικοινωνίας**  **Λαμία, 13/5/2019** |

**Το βιβλίο «Χαλαμονή» του Αντώνη Παυλίδη την Τετάρτη**

**στη Δημοτική Πινακοθήκη**

Ο Δήμος Λαμιέων, o Όμιλος Φθιωτών Λογοτεχνών και Συγγραφέων, η Ένωση Ποντίων Φθιώτιδας και οι εκδόσεις Λιβάνη σας προσκαλούν στην παρουσίαση του βιβλίου «Χαλαμονή» του Αντώνη Παυλίδη, που θα πραγματοποιηθεί την **Τετάρτη 15 Μαΐου** 2019 και ώρα **19:30** στη Δημοτική Πινακοθήκη Λαμίας «Αλέκος Κοντόπουλος».

Ομιλητές στην εκδήλωση, που διοργανώνεται στο πλαίσιο της επετείου των εκατό χρόνων από τη Γενοκτονία των Ελλήνων του Πόντου, θα είναι

* η Συμέλα Πατσινακίδου, φιλόλογος και Πρόεδρος της Ένωση Ποντίων Φθιώτιδας με θέμα την προσφορά του Αντώνη Παυλίδη στη διάσωση της Ποντιακής Διαλέκτου.
* ο Αντώνης Παυλίδης, πρώην σχολικός Σύμβουλος Πρωτοβάθμιας Εκπαίδευσης και συγγραφέας που θα παρουσιάσει το βιβλίο του «Χαλαμονή».

Την εκδήλωση θα συντονίσει ο αντιπρόεδρος του Ομίλου Φθιωτών Λογοτεχνών και Συγγραφέων, Κώστας Τσιαλαφούτας, αποσπάσματα θα διαβάσει ο εκπαιδευτικός Γιάννης Σερδάρης, ενώ ο φοιτητής Λευτέρης Γαβρίλωφ, με τη συνοδεία της λύρας του, θα ερμηνεύσει ποντιακά τραγούδια.

Η είσοδος για το κοινό θα είναι ελεύθερη.

**Από το Γραφείο Τύπου**